ભારતના વિદેશ મંત્રાલયે કહ્યું હતું કે, અમે માલદીવમાં સરકાર દ્વારા 1 ફેબ્રુઆરીએ સુપ્રીમ કોર્ટની ફુલ બેંચના સર્વાનુંમતે આપવામાં આવેલા આદેશનું પાલન કરવાનો ઈનકાર કર્યા બાદ જાહેર કરવામાં આવેલી ઈમરજન્સી અને માલદીવની જનતાના બંધારણીય અધિકારો હણવાથી ખુબ જ ચિંતિત છીએ. મંત્રાલયે ઉમેર્યું હતું કે, સુપ્રીમ કોર્ટના ચીફ જસ્ટિસ અને રાજનૈતિક હસ્તિઓની ધરપકડ ચિંતાનો વિષય છે.